# Axymyiidae

### Fra Wikipedia, den frie encyklopedi

Axymyiidae
mangler bilde
Vitenskapelig(e) navn: | Axymyiidae
Norsk(e) navn: | axymyider
Hører til: | Mygg, Tovinger, Insekter
Antall arter: | 6
Habitat: | skog, larvene i død ved
Utbredelse: | Europa, Nord-Asia, Nord-Amerika
Delgrupper: |

Axymyiidae er en liten familie av middelsstore, tettbygde mygg. De ligner hårmygg, men er ikke i nær slekt med disse. En art finnes i Europa, de fleste av de kjente artene er fra Øst-Asia.

## [rediger] Utseende

Middelsstore, tettbygde mygg, kroppen og vingene er oftest mørke. Kroppen er kraftig og lite hårete. Hodet er stort, og fasettøynene er store og delt i en øvre og en nedre del, der den øvre delen hos hannene har større fasetter. Hannenes fasettøyne møtes i pannen. De har tre punktøyne (ocelli). I motsetning til hårmyggene har de ikke hår mellom øyefasettene. Antennene er korte og sylindriske og består av 16 ledd. Munndelene er lite utviklet. Vingene er mørke, nokså smale med et tydelig årenett. Beina er slanke og forholdsvis korte. Larvene er hvite med en tydelig, brun hodekapsel, og kort pølseformede. Det bakerste leddet er forlenget til et langt pusterør som er lengre enn kroppen. De har også to lange bakkroppsvedheng som har mange boble- eller fingeraktige utposninger- funksjonen til disse synes å være ukjent.

## [rediger] Levevis

Axymyidene er skogsinsekter, og larvene lever i fuktig, råtnende ved. De gnager ut hulrom inne i veden, men kan nå ut til overflaten for å puste ved hjelp av det lange ånderøret på bakkroppen. Det kan være 50-150 larver i en enkelt stokk. De voksne insektene klekkes om våren og svermer langsomt et par meter over bakkenivå.

## [rediger] Systematisk inndeling

- orden Tovinger, Diptera
  - underorden Mygg, Nematocera
    - overfamilie Axymyioidea
      - familie Axymyiidae
        - slekten Axymyia McAtee, 1921
          - Axymyia furcata McAtee, 1921 - Nord-Amerika
          - Axymyia japonica Ishida, 1953 - Japan
        - slekten Mesaxymyia Mamaev, 1968
          - Mesaxymyia kerteszi (Duda, 1930) - Øst-Europa
          - Mesaxymyia stackelbergi Mamaev, 1968 - Øst-Sibir
        - slekten Protaxymyia Mamaev og Krivosheina, 1966
          - Protaxymyia melanoptera Mamaev og Krivosheina, 1966 - Øst-Sibir
          - Protaxymyia sinica Yang, 1993 - Kina

Det er også kjent to ubeskrevne arter fra Nord-Amerika.

## [rediger] Kilde

- Krivosheina, M.G. 2000. Family Axymyiidae. Side 31-39 i: Papp, L. og Darvas, B. (red.): Contributions to a Manual of Palaearctic Diptera. Appendix. Science Herald, Budapest.

## [rediger] Eksterne lenker

- Norsk Entomologisk forening - for deg som vil lære mer om insekter.

Hentet fra «http://no.wikipedia.org../../../a/x/y/Axymyiidae.html»

Kategori: Mygg

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English